CELEX: 32017R0788
Language: lv
Date: 2017-05-08 00:00:00
Title: Komisijas Īstenošanas regula (ES) 2017/788 (2017. gada 8. maijs), ar ko groza Īstenošanas regulu (ES) Nr. 1243/2014, ar kuru atbilstīgi Eiropas Parlamenta un Padomes Regulai (ES) Nr. 508/2014 par Eiropas Jūrlietu un zivsaimniecības fondu paredz noteikumus attiecībā uz informāciju, kuras nosūtīšana jāveic dalībvalstīm, kā arī par vajadzīgajiem datiem un sinerģiju starp potenciālajiem datu avotiem

9.5.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 119/7
               
            KOMISIJAS ĪSTENOŠANAS REGULA (ES) 2017/788
      (2017. gada 8. maijs),
      ar ko groza Īstenošanas regulu (ES) Nr. 1243/2014, ar kuru atbilstīgi Eiropas Parlamenta un Padomes Regulai (ES) Nr. 508/2014 par Eiropas Jūrlietu un zivsaimniecības fondu paredz noteikumus attiecībā uz informāciju, kuras nosūtīšana jāveic dalībvalstīm, kā arī par vajadzīgajiem datiem un sinerģiju starp potenciālajiem datu avotiem
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 15. maija Regulu (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr.1255/2011 (1), un jo īpaši tās 107. panta 3. punktu,
      tā kā:
      
                  (1)
               
               
                  Komisijas Īstenošanas regulā (ES) Nr.1243/2014 (2) ir noteikti dati, kas dalībvalstīm jāreģistrē un jāiesniedz Komisijai, lai būtu iespējams uzraudzīt un izvērtēt darbības, kuras saņem Eiropas Jūrlietu un zivsaimniecības fonda (EJZF) atbalstu dalītā pārvaldībā.
               
            
                  (2)
               
               
                  Saskaņā ar Īstenošanas regulas (ES) Nr. 1243/2014 3. pantu minētie dati ir jāatjaunina katras darbības apstiprināšanas un pabeigšanas laikā. Turpretī Eiropas Parlamenta un Padomes Regulas (ES) Nr.1303/2013 (3) 50. pantā prasītais ziņojums par darbības programmas īstenošanā panākto progresu dalībvalstīm ir jānosūta katru gadu, un tajā iekļautie dati jāatjaunina reizi gadā līdz iepriekšējā gada beigām. Turklāt atšķiras arī abu ziņojumu datu saturs, un tas rada nevajadzīgu administratīvo slogu dalībvalstīm, kad tās sagatavo minētos ziņojumus.
               
            
                  (3)
               
               
                  Lai panāktu lielāku saskaņotību starp dažādajiem ziņojumiem un tādā veidā vienkāršotu ziņošanas pienākumu izpildi, arī Īstenošanas regulā (ES) Nr. 1243/2014 prasītie dati būtu jāatjaunina katru gadu, un tiem būtu jāattiecas uz to pašu darbību kopumu un datiem, uz ko attiecas Regulas (ES) Nr. 1303/2013 50. pantā minētais īstenošanas ziņojums.
               
            
                  (4)
               
               
                  Īstenošanas regulā (ES) Nr. 1243/2014 ir norādīta informācija, kuras nosūtīšana jāveic dalībvalstīm. Komisijas Īstenošanas regulā (ES) Nr. 1242/2014 (4) ir paredzēti noteikumi par to, kā iesniedzami attiecīgie summārie dati par darbībām. Lai skaidri noteiktu to, ka minētās regulas attiecas uz vienu un to pašu dalībvalstu ziņošanas pienākumu, ir jāizveido skaidra saikne starp abām regulām un tajās noteiktajiem ziņošanas pienākumiem.
               
            
                  (5)
               
               
                  Tādēļ būtu attiecīgi jāgroza Īstenošanas regula (ES) Nr. 1243/2014.
               
            
                  (6)
               
               
                  Šajā regulā paredzētie pasākumi ir saskaņā ar Eiropas Jūrlietu un zivsaimniecības fonda komitejas atzinumu,
               
            IR PIEŅĒMUSI ŠO REGULU.
      1. pants
      Īstenošanas regulu (ES) Nr. 1243/2014 groza šādi:
      
                  1)
               
               
                  regulas 2. panta 2. punktu aizstāj ar šādu:
                  “2.   Datu sarakstu par katru darbību, kas izraudzīta finansēšanai saskaņā ar EJZF atbalstītu darbības programmu, reģistrē un iesniedz Komisijai katru gadu līdz 31. martam saskaņā ar Komisijas Īstenošanas regulas (ES) Nr. 1242/2014 (*1) pielikumos pievienotajām veidlapām.
                  
                     (*1)  Komisijas 2014. gada 20. novembra Īstenošanas regula (ES) Nr. 1242/2014, ar ko saskaņā ar Eiropas Parlamenta un Padomes Regulu (ES) Nr. 508/2014 par Eiropas Jūrlietu un zivsaimniecības fondu paredz noteikumus par to, kā iesniegt attiecīgos summāros datus par darbībām (OV L 334, 21.11.2014., 11. lpp.).”;"
						
               
            
                  2)
               
               
                  regulas 3. pantu svītro;
               
            
                  3)
               
               
                  I pielikuma A daļas tabulu aizstāj ar šīs regulas I pielikuma tabulu;
               
            
                  4)
               
               
                  I pielikuma B daļas tabulu aizstāj ar šīs regulas II pielikuma tabulu;
               
            
                  5)
               
               
                  I pielikuma C daļas tabulu aizstāj ar šīs regulas III pielikuma tabulu;
               
            
                  6)
               
               
                  I pielikuma D daļas tabulu aizstāj ar šīs regulas IV pielikuma tabulu.
               
            2. pants
      Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. maijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 149, 20.5.2014., 1. lpp.
      
      
         (2)  Komisijas 2014. gada 20. novembra Īstenošanas regula (ES) Nr. 1243/2014, ar kuru atbilstīgi Eiropas Parlamenta un Padomes Regulai (ES) Nr. 508/2014 par Eiropas Jūrlietu un zivsaimniecības fondu paredz noteikumus attiecībā uz informāciju, kuras nosūtīšana jāveic dalībvalstīm, kā arī par vajadzīgajiem datiem un sinerģiju starp potenciālajiem datu avotiem (OV L 334, 21.11.2014., 39. lpp.).
      
         (3)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
      
         (4)  Komisijas 2014. gada 20. novembra Īstenošanas regula (ES) Nr. 1242/2014, ar ko saskaņā ar Eiropas Parlamenta un Padomes Regulu (ES) Nr. 508/2014 par Eiropas Jūrlietu un zivsaimniecības fondu paredz noteikumus par to, kā iesniegt attiecīgos summāros datus par darbībām (OV L 334, 21.11.2014., 11. lpp.).
      
         I PIELIKUMS
         
            “A DAĻA
         
         
            Administratīvā informācija
         
         
                     Lauks
                  
                  
                     Lauka saturs
                  
                  
                     Apraksts
                  
                  
                     Vajadzīgie dati un sinerģijas
                  
               
                     1.
                  
                  
                     CCI
                  
                  
                     Darbības programmas kopīgais identifikācijas kods
                  
                  
                     19. datu lauks Komisijas Deleģētās regulas (ES) Nr. 480/2014 (1) III pielikumā
                  
               
                     2.
                  
                  
                     Unikāls darbības identifikators (ID)
                  
                  
                     Jānorāda par visām fonda atbalstītajām darbībām
                  
                  
                     5. datu lauks Deleģētās regulas (ES) Nr. 480/2014 III pielikumā
                  
               
                     3.
                  
                  
                     Darbības nosaukums
                  
                  
                     Ja ir un ja 2. laukā norādīts skaitlis
                  
                  
                     5. datu lauks Deleģētās regulas (ES) Nr. 480/2014 III pielikumā
                  
               
                     4.
                  
                  
                     Kuģa numurs Kopienas flotes reģistrā (CFR)
                         (2)
                     
                  
                  
                     Attiecīgā gadījumā
                  
                  
                     Attiecas tikai uz EJZF
                  
               
                     5.
                  
                  
                     
                        NUTS kods (3)
                     
                  
                  
                     Norādīt iederīgāko NUTS līmeni (noklusējuma iestatījums = III līmenis)
                  
                  
                     Attiecas tikai uz EJZF
                  
               
                     6.
                  
                  
                     Saņēmējs
                  
                  
                     Saņēmēja vārds, uzvārds/nosaukums (tikai juridiskas personas un fiziskas personas saskaņā ar valsts tiesību aktiem)
                  
                  
                     1. datu lauks Deleģētās regulas (ES) Nr. 480/2014 III pielikumā
                  
               
                     7.
                  
                  
                     Saņēmēja dzimums
                  
                  
                     Attiecīgā gadījumā (iespējamie varianti ir 1: vīriešu; 2: sieviešu; 3: cits)
                  
                  
                     Attiecas tikai uz EJZF
                  
               
                     8.
                  
                  
                     Uzņēmuma lielums
                  
                  
                     Attiecīgā gadījumā (4) (iespējamie varianti ir 1: mikrouzņēmums; 2: mazs uzņēmums; 3: vidēji liels uzņēmums; 4: liels uzņēmums)
                  
                  
                     Attiecas tikai uz EJZF
                  
               
                     9.
                  
                  
                     Darbības īstenošanas gaita
                  
                  
                     Viencipara kods:
                     kods 0= uz darbību attiecas lēmums par atbalsta piešķiršanu, bet saņēmējs tās izdevumus vēl nav deklarējis vadošajai iestādei
                     kods 1= darbība ir pārtraukta pēc tās daļējas īstenošanas (un saņēmējs daļu darbības izdevumu ir deklarējis vadošajai iestādei)
                     kods 2= darbība ir izbeigta pēc tās daļējas īstenošanas (un saņēmējs daļu darbības izdevumu ir deklarējis vadošajai iestādei)
                     kods 3= darbība ir pabeigta (un saņēmējam ir apmaksāti visi darbības izdevumi)
                     kods 4= darbība tiek īstenota (un saņēmējs daļu darbības izdevumu ir deklarējis vadošajai iestādei)
                     kods 5= darbība ir pilnībā īstenota (bet saņēmējam var nebūt apmaksāti visi darbības izdevumi)
                  
                  
                     Attiecas tikai uz EJZF
                  
               
            (1)  Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (OV L 138, 13.5.2014., 5. lpp.).
         
            (2)  I pielikums Komisijas 2003. gada 30. decembra Regulā (EK) Nr. 26/2004 par Kopienas zvejas flotes reģistru (OV L 5, 9.1.2004., 25. lpp.).
         
            (3)  Eiropas Parlamenta un Padomes 2003. gada 26. maija Regula (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (OV L 154, 21.6.2003., 1. lpp.).
         
            (4)  MVU klasificē saskaņā ar 2. panta 28. punktu 2013. gada 17. decembra Regulā (ES) Nr. 1303/2013 (OV L 347, 20.12.2013., 320. lpp.).”
      
      
         II PIELIKUMS
         
            “B DAĻA
         
         
            Prognozētie izdevumi (valūtā, kas piemērojama darbībai)
         
         
                     Lauks
                  
                  
                     Lauka saturs
                  
                  
                     Apraksts
                  
                  
                     Vajadzīgie dati un sinerģijas
                  
               
                     10.
                  
                  
                     Kopējās atbilstīgās izmaksas
                  
                  
                     Darbības kopējo atbilstīgo izmaksu summa, kas apstiprināta dokumentā, kurā noteikti atbalsta nosacījumi
                  
                  
                     41. datu lauks Deleģētās regulas (ES) Nr. 480/2014 III pielikumā
                  
               
                     11.
                  
                  
                     Kopējās atbilstīgās publiskās izmaksas
                  
                  
                     Kopējo atbilstīgo izmaksu summa, kas uzskatāma par publiskiem izdevumiem saskaņā ar Regulas (ES) Nr. 1303/2013 2. panta 15. punktu
                  
                  
                     42. datu lauks Deleģētās regulas (ES) Nr. 480/2014 III pielikumā
                  
               
                     12.
                  
                  
                     EJZF atbalsts
                  
                  
                     EJZF atbalsta summa saskaņā ar dokumentu, kurā noteikti atbalsta nosacījumi
                  
                  
                     Attiecas tikai uz EJZF
                  
               
                     13.
                  
                  
                     Apstiprināšanas diena
                  
                  
                     Dokumenta, kurā noteikti atbalsta nosacījumi, datums
                  
                  
                     12. datu lauks Deleģētās regulas (ES) Nr. 480/2014 III pielikumā”
                  
               
      
         III PIELIKUMS
         
            “C DAĻA
         
         
            Darbības finansiālā īstenošana (EUR)
         
         
                     Lauks
                  
                  
                     Lauka saturs
                  
                  
                     Apraksts
                  
                  
                     Vajadzīgie dati un sinerģijas
                  
               
                     14.
                  
                  
                     Kopējie atbilstīgie izdevumi
                  
                  
                     Kopējie atbilstīgie izdevumi, kurus saņēmējs maksājuma pieprasījumā (pieprasījumos) ir deklarējis vadošajai iestādei
                  
                  
                     46. datu lauks Deleģētās regulas (ES) Nr. 480/2014 III pielikumā
                  
               
                     15.
                  
                  
                     Kopējie atbilstīgie publiskie izdevumi
                  
                  
                     Regulas (ES) Nr. 1303/2013 2. panta 15. punktā definētie publiskie izdevumi, kas atbilst atbilstīgajiem izdevumiem, kurus saņēmējs maksājuma pieprasījumā (pieprasījumos) ir deklarējis vadošajai iestādei
                  
                  
                     47. datu lauks Deleģētās regulas (ES) Nr. 480/2014 III pielikumā
                  
               
                     16.
                  
                  
                     EJZF atbilstīgie izdevumi
                  
                  
                     EJZF izdevumi, kas atbilst atbilstīgajiem izdevumiem, kurus saņēmējs maksājuma pieprasījumā (pieprasījumos) ir deklarējis vadošajai iestādei
                  
                  
                     Attiecas tikai uz EJZF
                  
               
                     17.
                  
                  
                     Saņēmējam izmaksātā galīgā maksājuma datums
                  
                  
                      
                  
                  
                     45. datu lauks Deleģētās regulas (ES) Nr. 480/2014 III pielikumā (tikai datums, kad veikts galīgais maksājums par labu saņēmējam)”
                  
               
      
         IV PIELIKUMS
         
            “D DAĻA
         
         
            Darbības īstenošanas dati
         
         
                     Lauks
                  
                  
                     Lauka saturs
                  
                  
                     Piezīmes
                  
                  
                     Vajadzīgie dati un sinerģijas
                  
               
                     18.
                  
                  
                     Attiecīgais pasākums
                  
                  
                     Pasākuma kods (sk. II pielikumu)
                  
                  
                     Attiecas tikai uz EJZF
                  
               
                     19.
                  
                  
                     Iznākuma rādītājs
                  
                  
                     Skaitliskā izteiksmē
                  
                  
                     Attiecas tikai uz EJZF
                  
               
                     20.
                  
                  
                     Darbības īstenošanas dati
                  
                  
                     Sk. II pielikumu
                  
                  
                     Attiecas tikai uz EJZF
                  
               
                     21.
                  
                  
                     Īstenošanas datu vērtība
                  
                  
                     Skaitliskā izteiksmē
                  
                  
                     Attiecas tikai uz EJZF
                     (atjaunina tikai divas reizes – kad 9. laukā ir kods 0 un kods 5)”